Către,

**Toate unitățile de învățământ particular din jud. Ilfov**

***Ref: Evaluarea anuală a activității directorilor și directorilor adjuncți din unitățile de învățământ particular, an școlar 2018-2019***

În conformitate cu prevederile *Metodologiei privind evaluarea evaluarea anuală a activității manageriale desfășurate de directorii și directorii adjuncți din unitățile de învățământ preuniversitar,* aprobată prinOrdinul MEN nr. 3623/2017, ținând cont de *Procedura operaţională privind evaluarea anuală a activității directorilor și directorilor adjuncți ai unitaților de învățământ din județul Ilfov* elaborată de ISJ Ilfov, postată pe site-ul instituției, vă rugăm să procedați la evaluarea personalului de conducere, având în vedere următoarele:

1. **Comisia de evaluare** a directorilor din unitățile de învățământ particular este numită de conducerea persoanei juridice fondatoare, fiind constituită din ***doi membri***, dintre care unul are calitatea de președinte, **un reprezentant al inspectoratului şcolar** și **1 secretar** care asistă la activităţile comisiei (în decizia privind comisia de evaluare va fi nominalizat inspectorul școlar conform tabelului postat pe site-ul ISJ Ilfov, *Evaluarea anuală a directorilor unităților de învățământ particular 2018-2019, nominalizare inspectori școlari)*
2. **Etapele evaluării:**

* *Autoevaluarea activității manageriale* - realizată de fiecare persoană care ocupă/a ocupat o funcție de conducere pe o perioadă mai mare de 90 de zile (completarea Fișei de (auto)evaluare, elaborarea raportului argumentativ);
* *Depunerea raportului argumentativ și a Fişei de (auto)evaluare*, în format letric, la secretariatul unității de învățământ particular, conform etapei din calendarul comunicat de inspectoratul școlar (**până la data de 16 august 2019**);
* Verificarea, prin inspecție școlară, a documentelor existente în unitatea de învățământ, care susțin activitatea managerială - în conformitate cu criteriile de performanță din fișa de evaluare; în procesul verbal-verbal încheiat cu această ocazie, semnat și de către director/director adjunct, se consemnează documentele lipsă / incomplete / incorecte (26 august-26 septembrie 2019);
* *Stabilirea punctajului şi acordarea calificativului:* comisia de evaluare consemnează punctajul și calificativul aferent într-un raport justificativ, încheiat pentru persoana evaluată, semnat de toți membrii comisiei de evaluare (**26. august-26. septembrie 2019**);
* *Comunicarea calificativului și a punctajului aferent (până la 30 septembrie 2019).*

Metodologia privind evaluarea anuală a activității manageriale desfășurate de directorii și directorii adjuncți din unitățile de învățământ preuniversitar, aprobată prin Ordinul MEN nr. 3623/2017, Procedura operaţională privind evaluarea anuală a activității directorilor și directorilor adjuncți ai unitaților de învățământ din județul Ilfov precum și tabelul *Evaluarea anuală a directorilor unităților de învățământ particular 2018-2019, nominalizare inspectori școlari* *în comisiile de evaluare* sunt postate pe site-ul ISJ Ilfov, meniul *Management instituțional.*

*Fișa de evaluare a directorului/directorului adjunct din unitățile de învățământ particular este un document aprobat de unitatea de învățământ particular la începutul anului școlar 2018-2019. Aceasta respectă cadrul legal general (Anexa 1 la* Ordinul MEN nr. 3623/2017) dar este particularizată în funcție de specificul unității.

Inspector școlar general,

Prof. Maria –Gabriela ILISIE Inspector școlar pentru

Management instituțional,

Prof. Rada DUMITRU